cyanic-selkie/wikianc huggingface dataset:
ประวัติศาสตร์ของสโมสรฟุตบอลแมนเชสเตอร์ยูไนเต็ด (ค.ศ. 1986–2013)
การมาถึงของอเล็กซ์ เฟอร์กูสัน 1986–1992
ซัมเมอร์นั้น เฟอร์กูสันเซ็นสัญญาคว้าผู้เล่น 2 คนแรกในยุคของเขา คนแรกคือวิฟ แอนเดอร์สัน กองหลังประสบการณ์สูงของอาร์เซนอล คนที่สองคือไบรอัน แมคแคลร์ กองหน้าจอมถล่มประตูของเซลติก
วัดสิงห์ท่า
วัดสิงห์ท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำชี ในตำบลในเมือง อำเภอเมืองยโสธร จังหวัดยโสธร
ประวัติ
วัดท่าสิงห์สร้างเมื่อ พ.ศ. 2324 มีประวัติการสร้างพร้อมกับการสร้างเมืองยโสธร บนพื้นที่วัดร้าง ซึ่งได้ขุดค้นพบสิงห์หินและพระพุทธรูปก่ออิฐถือปูนขนาดใหญ่ที่มีหน้าตักกว้าง 3 เมตร จึงเรียกว่า วัดพระเจ้าใหญ่ ก่อนเปลี่ยนชื่อเป็น "วัดสิงห์ท่า" ภายหลังได้บูรณะพระพุทธรูปแล้วจึงนำมาประดิษฐานเป็นพระประธานของวัดสืบมา กรมศิลปากรประกาศขึ้นทะเบียนและกำหนดเขตที่ดินโบราณสถานวัดสิงห์ท่าในราชกิจจานุเบกษาเมื่อวันที่ 28 ธันวาคม พ.ศ. 2545 เนื้อที่ประมาณ 3 งาน 14 ตารางวา โดยเจดีย์ได้รับการบูรณะครั้งหลังสุดในปี พ.ศ. 2545
เสนาสนะและโบราณวัตถุ
เจดีย์มีตำนานเล่าว่าผู้สร้างได้เก็บพระพุทธรูปเก่าที่ถูกไฟไหม้เมื่อครั้งไฟไหม้เมืองยศสุนทร ลักษณะของเจดีย์เป็นทรงจอมแหย่อมุมไม้สิบสอง ขนาดกว้างประมาณ 9 เมตร ยาวประมาณ 9 เมตร สูงประมาณ 12 เมตร ปรากฏหลักฐานการก่อสร้าง 2 สมัย สมัยแรกน่าจะเป็นเจดีย์ฐานสูงแต่บริเวณฐานชั้นล่างนี้ถูกก่อทับด้วยสมัยที่ 2 จึงไม่เห็นรูปทรงทางสถาปัตยกรรมส่วนนี้ได้ ส่วนชั้นถัดขึ้นไปก่ออิฐถือปูนย่อไม้สิบสองเช่นกัน มีขนาดกว้าง 3 เมตร ยาว 3 เมตร ชั้นบัวปากระฆัง ย่อมุมต่อขึ้นรับกับบัลลังก์ ส่วนยอดเป็นบัวกลุ่มเหลืออยู่ 7 ชั้นลดหลั่นกัน สมัยที่สองก่อพอกทับฐานปัจจุบันเหลือหลักฐานที่เป็นบัวคว่ำบัวหงาย 2 ชั้น อยู่เพียงเล็กน้อยทางด้านทิศเหนือ การทรุดตัวขององค์เจดีย์สมัยแรกเพราะแนวอิฐที่ก่อเพิ่มนั้นไปประสานกับองค์เดิม
พระประธานนามว่า หลวงพ่อใหญ่ หรือ หลวงพ่อสิงห์ฤทธิ์ปราบปวงมาร มีลักษณะแบบพื้นถิ่นอีสาน ประทับนั่งปางมารวิชัย ขัดสมาธิราบ พระเศียรใหญ่เมื่อเทียบกับพระวรกาย พระพักตร์กลม พระขนงโค้ง พระปรางอูม พระเนตรเปิด พระนาสิกโด่ง พระโอษฐ์หนา พระกรรณยาว ครองจีวรแบบห่มดอง สังฆาฏิเป็นแผ่นแบน ยาวจรดพระนาภีที่เจาะเป็นรูแต่งขอบให้เป็นดอกไม้
อุโบสถเป็นรูปแบบสถาปัตยกรรมรูปแบบศิลปะรัตนโกสินทร์ตอนต้น มีใบเสมาหินทรายปักอยู่โดยรอบ จำลักเป็นรูปกลีบบัวในวงกลมสองวง คั่นกลางด้วยจุดกลม ๆ โดยรอบ
รูปสี่เหลี่ยมคางหมู
ในทางเรขาคณิต รูปสี่เหลี่ยมคางหมู คือรูปสี่เหลี่ยมชนิดหนึ่งที่มีด้านตรงข้ามขนานกันจำนวนหนึ่งคู่ รูปสี่เหลี่ยมคางหมู ABCD เขียนแทนด้วยสัญลักษณ์ที่สำเนียงอังกฤษและออสเตรเลียเรียกว่า trapezoid
นิยาม
มีข้อถกเถียงกันเกี่ยวกับจำนวนด้านที่ขนานกันในรูปสี่เหลี่ยมคางหมู ปัญหาอยู่ที่ว่ารูปสี่เหลี่ยมด้านขนานซึ่งมีด้านขนานกันสองคู่ควรจัดเป็นรูปสี่เหลี่ยมคางหมูหรือไม่ ผู้แต่งตำรากลุ่มหนึ่ง นิยามว่ารูปสี่เหลี่ยมคางหมูเป็นรูปสี่เหลี่ยมที่มีด้านขนานกัน เพียงหนึ่งคู่เท่านั้น โดยไม่นำรูปสี่เหลี่ยมด้านขนานมารวม ราชบัณฑิตยสถานได้ให้นิยามของรูปสี่เหลี่ยมคางหมูไว้ว่า รูปสี่เหลี่ยมคางหมูคือรูปสี่เหลี่ยมด้านขนานที่มีด้านขนานกันเพียงคู่เดียว และพจนานุกรมศัพท์วิทยาศาสตร์ คณิตศาสตร์ และเทคโนโลยี ของสถาบันส่งเสริมการสอนวิทยาศาสตร์และเทคโนโลยี ได้ให้คำนิยามไว้ว่า รูปสี่เหลี่ยมคางหมูคือรูปสี่เหลี่ยมใด ๆ ที่มีด้านตรงข้ามขนานกันคู่หนึ่ง และคู่เดียวเท่านั้น
ผู้แต่งตำราอีกกลุ่มหนึ่ง นิยามว่ารูปสี่เหลี่ยมคางหมูเป็นรูปสี่เหลี่ยมที่มีด้านขนานกัน อย่างน้อยหนึ่งคู่ ซึ่งทำให้รูปสี่เหลี่ยมด้านขนานเป็นกรณีพิเศษของรูปสี่เหลี่ยมคางหมู (รวมไปถึงรูปสี่เหลี่ยมขนมเปียกปูน รูปสี่เหลี่ยมมุมฉาก รูปสี่เหลี่ยมผืนผ้า และรูปสี่เหลี่ยมจัตุรัสด้วย) นิยามอย่างหลังสอดคล้องกับการใช้งานในคณิตศาสตร์ระดับสูงกว่าเช่นแคลคูลัส แนวคิดการประมาณด้วยหลักเกณฑ์เชิงสี่เหลี่ยมคางหมู (trapezoidal rule) ของปริพันธ์จำกัดเขตจะไม่สมบูรณ์หากใช้นิยามอย่างแรก
พื้นที่
ส่วนของเส้นตรงกึ่งกลางรูปสี่เหลี่ยมคางหมู คือส่วนของเส้นตรงที่เชื่อมระหว่างจุดกึ่งกลางของด้านที่ไม่ขนานกัน ความยาวของส่วนของเส้นตรงนี้ m เท่ากับค่าเฉลี่ยความยาวของด้านคู่ขนานของรูปสี่เหลี่ยมคางหมู เป็นผลให้พื้นที่ของรูปสี่เหลี่ยมคางหมู เท่ากับความยาวของส่วนของเส้นตรงกึ่งกลางรูปสี่เหลี่ยมคางหมูคูณด้วยความสูง
ถ้าให้ a, b เป็นด้านที่ขนานกันและ c, d เป็นด้านที่ไม่ขนานกัน ในกรณีที่ด้านคู่ขนานยาวไม่เท่ากัน (a ≠ b) จะสามารถคำนวณหาความสูง h ได้จากสูตรนี้ และพื้นที่ของรูปสี่เหลี่ยมคางหมูนี้เท่ากับ เมื่อด้านคู่ขนานด้านหนึ่งยุบลงจนกลายเป็นจุด (a = 0) สูตรนี้จะลดรูปลงเป็นสูตรของเฮรอนสำหรับคำนวณพื้นที่รูปสามเหลี่ยม
จุดกึ่งกลางของพื้นที่ (ศูนย์กลางมวลของแผ่นเอกรูป) อยู่บนส่วนของเส้นตรงที่เชื่อมโยงระหว่างจุดกึ่งกลางของด้านที่ขนานกัน ในระยะห่างตั้งฉาก d จากด้านที่ยาวกว่า b ดังนี้
สถาปัตยกรรม
ในสถาปัตยกรรมแบบอียิปต์โบราณ มีการเจาะช่องหน้าต่าง ประตู และการก่อสร้างตัวอาคารเป็นรูปสี่เหลี่ยมคางหมูโดยมีด้านฐานกว้างกว่าด้านยอด
ถนนงามวงศ์วาน
ถนนงามวงศ์วาน เป็นถนนสายหนึ่งในจังหวัดนนทบุรีและกรุงเทพมหานคร มีระยะทางเริ่มจากทางแยกแครายซึ่งเป็นจุดตัดกับถนนติวานนท์และถนนรัตนาธิเบศร์ ในท้องที่ตำบลบางกระสอ อำเภอเมืองนนทบุรี จังหวัดนนทบุรี มุ่งตรงไปทางทิศตะวันออก ผ่านบริเวณปากซอยงามวงศ์วาน 2 (อัคนี) เข้าเขตตำบลบางเขน ตัดกับทางพิเศษศรีรัช (ทางด่วนขั้นที่ 2) ตรงไปทางทิศเดิม ข้ามคลองประปาและตัดกับถนนประชาชื่นเข้าสู่ท้องที่แขวงทุ่งสองห้อง เขตหลักสี่ กรุงเทพมหานคร จากนั้นแนวเส้นทางเริ่มโค้งไปทางทิศตะวันออกเฉียงใต้ ข้ามคลองบางเขนเข้าสู่ท้องที่แขวงลาดยาว เขตจตุจักร ข้ามคลองเปรมประชากร ตัดกับถนนกำแพงเพชร 6 ทางรถไฟสายเหนือ และถนนวิภาวดีรังสิตที่ทางแยกบางเขน ผ่านมหาวิทยาลัยเกษตรศาสตร์ ไปสิ้นสุดที่ทางแยกเกษตรซึ่งเป็นจุดตัดกับถนนพหลโยธิน โดยมีแนวถนนที่ตรงต่อเนื่องไปคือถนนประเสริฐมนูกิจ
ถนนงามวงศ์วานเป็นถนนที่กรมทางหลวงตัดขึ้นและตั้งชื่อเพื่อเป็นเกียรติแก่นายดำรง งามวงศ์วาน อดีตนายช่างกำกับหมวดนนทบุรี กรมทางหลวง ซึ่งเป็นผู้ควบคุมการก่อสร้างถนนสายนี้ ตามนโยบายของจอมพล ป. พิบูลสงคราม ที่ให้ตั้งชื่อถนนตามชื่อของนายช่างที่กำกับการก่อสร้างหรือผู้บังคับบัญชา ปัจจุบันถนนงามวงศ์วานเป็นส่วนหนึ่งของทางหลวงแผ่นดินหมายเลข 302 (แยกมหาวิทยาลัยเกษตรศาสตร์–ต่างระดับบางใหญ่) อยู่ในความดูแลของแขวงทางหลวงนนทบุรีและแขวงทางหลวงกรุงเทพ กรมทางหลวง ยกเว้นช่วงตั้งแต่สะพานข้ามคลองประปาถึงหน้าเรือนจำกลางคลองเปรมซึ่งมีฐานะเป็นทางหลวงท้องถิ่นในความดูแลของสำนักการโยธา กรุงเทพมหานคร
แซนตาแอนา (รัฐแคลิฟอร์เนีย)
แซนตาแอนนา (Santa Anna) เป็นเคาน์ตีซีตและเป็นเมืองที่มีประชากรมากเป็นอันดับ 2 ของออเรนจ์เคาน์ตี รัฐแคลิฟอร์เนีย สหรัฐอเมริกา โดยมีประชากร 324,528 คน จากการสำรวจในปี ค.ศ. 2010 แซนตาแอนาเป็นเมืองที่มีประชากรเป็นอันดับ 57 ของสหรัฐอเมริกา ก่อตั้งเมืองในปี ค.ศ. 1869 เมืองตั้งอยู่ทางใต้ของรัฐแคลิฟอร์เนีย
วัดชีธาราม
วัดชีธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าคอย ในตำบลไร่รถ อำเภอดอนเจดีย์ จังหวัดสุพรรณบุรี
วัดชีธาราม เดิมชื่อ วัดบ้านคอยใต้ ว่ากันว่าในบริเวณนี้ ชาวบ้านมีอาชีพปลูกสับปะรด ขณะที่ทัพของสมเด็จพระนเรศวรมหาราชได่้มาตั้งทัพ ชาวบ้านได้ข่าวจึงนำสับปะรดไปถวายเป็นเสบียงอาหารให้กับทหาร คงหมายความว่าเป็นที่ตั้งทัพของสมเด็จพระนเรศวร คอยกำลังพลทหารที่ตามมาจากพระนครศรีอยุธยา มีการเติมคำว่า "ใต้" เพราะวัดชีธารามนี้อยู่ใกล้วัดโพธาราม ซึ่งตั้งอยู่ฝั่งแม่น้ำเดียวกัน ชาวบ้านเรียกวัดโพธารามว่า "วัดบ้านคอยเหนือ"
วัดชีธารามตั้งวัดเมื่อ พ.ศ. 2433 ผู้บริจาคที่ดินให้สร้างวัด คือ นายแจ๊ค นางเชย ผาสุข และนายกฐิน ได้รับพระราชทานวิสุงคามสีมาครั้งหลังเมื่อวันที่ 12 มีนาคม พ.ศ. 2508 เขตวิสุงคามสีมามีความกว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถของวัดในปัจจุบันเป็นหลังที่ 3 อุโบสถหลังเก่าอยู่หน้าองค์เจดีย์ มีกำแพงเป็นรูปสี่เหลี่ยม มีใบเสมาคู่ (สัญลักษณ์ของวัดหลวง) มีกองอิฐหักพังรอบสี่เหลี่ยม ศาลาการเปรียญ สร้างเมื่อ พ.ศ. 2524 เป็นอาคารครึ่งตึกครึ่งไม้ หอสวดมนต์กว้าง 3.5 เมตร ยาว 13.5 เมตร สร้างเมื่อ พ.ศ. 2541 เป็นอาคารไม้ กุฏิสงฆ์ จำนวน 27 หลัง เป็นอาคารไม้
รหัสไบต์
รหัสไบต์ (bytecode) เป็นชุดคำสั่งชนิดหนึ่งที่ออกแบบมาเพื่อให้อินเทอร์พรีเตอร์ทำงานได้อย่างมีประสิทธิภาพ ซึ่งอยู่ในรูปแบบค่าคงที่ที่เป็นตัวเลขซึ่งมีขนาดเล็ก ซึ่งต่างจากรหัสต้นฉบับซึ่งเป็นสื่อที่มนุษย์สามารถอ่านได้
ประสาท ตันประเสริฐ
นายประสาท ตันประเสริฐ หรือที่รู้จักในนาม "กำนันอู๊ด" รองหัวหน้าพรรคชาติพัฒนากล้า และสมาชิกสภาผู้แทนราษฎรจังหวัดนครสวรรค์ เขต 6 สังกัดพรรคชาติพัฒนากล้า
ประวัติ
ประสาท ตันประเสริฐ เกิดเมื่อวันที่ 28 ตุลาคม พ.ศ. 2494 เป็นบุตรของนายประชา ตันประเสริฐ กับนางอรดี ตันประเสริฐ สำเร็จการศึกษาระดับปริญญาตรี สาขาการบัญชี จากมหาวิทยาลัยหอการค้าไทย
การทำงาน
เขายังเป็นสมาชิกสภาผู้แทนราษฎร จาก การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติพัฒนา ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครในสังกัด พรรคชาติพัฒนาเช่นเดิม แต่ไม่ได้รับเลือกตั้ง
ประสาท ตันประเสริฐ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ เขต 6 สังกัด พรรคชาติพัฒนาเพื่อแผ่นดิน โดยเป็นสมาชิกสภาผู้แทนราษฎรในสังกัดพรรคชาติพัฒนาเพื่อแผ่นดิน เพียงคนเดียวที่ได้รับเลือกตั้งในพื้นที่ภาคกลาง จาก การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ในปี พ.ศ. 2557 เขาได้รับเลือกให้เป็นรองเลขาธิการพรรคชาติพัฒนา ต่อมาใน พ.ศ. 2562 เขาได้รับเลือกให้เป็นรองหัวหน้าพรรคชาติพัฒนา จากนั้นเขาลงสมัครรับเลือกตั้งในพื้นที่ จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ต่อมาเขาลงสมัครรับเลือกตั้งในปี พ.ศ.2566 สังกัด พรรคชาติพัฒนากล้า และเป็นผู้สมัครแบบแบ่งเขตคนเดียวของพรรคชาติพัฒนากล้าที่ชนะการเลือกตั้งทั้งประเทศ
สมาชิกสภาผู้แทนราษฎร
นายประสาท ตันประเสริฐ ได้รับการเลือกตั้งเป็นสมาชิกสภาผู้แทนราษฎรรวม 5 สมัย ได้แก่
ตำบลเมืองนาท
เมืองนาท เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองหัวฟาน และ องค์การบริหารส่วนตำบลเมืองนาท ตั้งอยู่ห่างจากตัวอำเภอเป็นระยะทางประมาณ 18 กิโลเมตร
การปกครองส่วนท้องถิ่น
พื้นที่ของตำบลเมืองนาท อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
อำเภอของประเทศอินโดนีเซีย
อำเภอ หรือ กาบูปาเต็น (kabupaten; regentschap) เป็นหน่วยการบริหารระดับที่สองของประเทศอินโดนีเซียรองลงมาจากจังหวัด ชื่อในภาษาอินโดนีเซีย กาบูปาเต็น บางครั้งสามารถแปลได้ว่า "เทศบาล" อำเภอและนครของประเทศอินโดนีเซียจะแบ่งย่อยลงไปอีกเป็นตำบล ซึ่งมีชื่อเรียกสองชื่อได้แก่ เกอจามาตัน (kecamatan) และ ดิซตริก (distrik) คำว่า ดิซตริก จะใช้เฉพาะในพื้นที่นิวกินีตะวันตก
ศัพทมูลวิทยา
ในภาษาอังกฤษ อำเภอของประเทศอินโดนีเซียจะเรียกว่า regency ซึ่งมีที่มาจากสมัยอาณานิคมของเนเธอร์แลนด์ โดยอำเภอในสมัยนั้นปกครองโดยนายอำเภอหรือ บูปาตี (bupati) และมีชื่อเรียกว่า เรอเคนต์สคัป (regentschap) หรือ กาบูปาเต็น (kabupaten) ชื่อ กาบูปาเต็น ในภาษาชวาได้แพร่เข้ามาในภาษาอินโดนีเซียและใช้ในภาษาอินโดนีเซียจนถึงปัจจุบัน ชื่อตำแหน่ง บูปาตี มีมาตั้งแต่ก่อนเนเธอร์แลนด์จะเข้าปกครองอินโดนีเซีย และเมื่อเนเธอร์แลนด์ได้เข้าครองอินโดนีเซียและล้มล้างราชวงศ์เดิม บูปาตี ก็ยังคงได้รับการรักษาไว้  ชื่อตำแหน่ง บูปาตี นั้นมาจากภาษาสันสกฤต ภูมิปติ (भूमिपति) ซึ่งหมายถึงเจ้าผู้ครองนคร และปรากฏเป็นชื่อตำแหน่งที่เข้าร่วมพระราชพิธีแสดงความจงรักภักดีต่อกษัตริย์บนจารึกเตอลากาบาตูในสมัยอาณาจักรศรีวิชัย
สมัยอาณานิคมเนเธอร์แลนด์
แม้ว่าชื่อตำแหน่ง บูปาตี จะส่อว่าผู้ปกครองท้องถิ่นจะสัมพันธ์ใกล้ชิดกับชนพื้นถิ่นก็ตาม แต่ในความเป็นจริงแล้ว บูปาตี จะรับคำสั่งจากขุนนางชาวเนเธอร์แลนด์ซึ่งเป็นเจ้าอาณานิคม  อย่างไรก็ตาม ความสัมพันธ์ระหว่าง บูปาตี กับตัวแทนของเนเธอร์แลนด์จะค่อนข้างก้ำกึ่งกัน รัฐบาลเนเธอร์แลนด์มีอำนาจทางกฎหมายและทางการทหารในอินโดนีเซีย (หรือหมู่เกาะอินเดียตะวันออก) แต่ขุนนางตัวแทนของรัฐบาลเนเธอร์แลนด์จะมีฐานะเป็นเพียงที่ปรึกษาให้กับ บูปาตี เท่านั้น
ยุคหลังซูฮาร์โต
หลังจากที่ซูฮาร์โตประกาศลาออกจากตำแหน่ง ได้มีการเคลื่อนไหวที่จะกระจายอำนาจออกจากศูนย์กลางเข้าสู่ระดับท้องถิ่นที่เรียกว่า เปอเมอการัน (pemekaran) กฎหมายสำคัญหลายฉบับเกี่ยวกับการปกครองท้องถิ่นถูกประกาศใช้ใน ค.ศ. 1999 จำนวนอำเภอและนครในประเทศอินโดนีเซียเพิ่มขึ้นจากประมาณ 300 ในช่วงปลาย ค.ศ. 1998 เป็น 514 ใน ค.ศ. 2014 ซึ่งทำให้เป็นที่ถกเถียงในยุคปัจจุบันว่าอาจจะสิ้นเปลืองงบประมาณมากเกินไป รัฐบาลระดับสูงมองว่าควรชะลอหรือหยุดแบ่งเขตอำเภอหรือนครเพิ่ม ในขณะที่นักการเมืองท้องถิ่นสนับสนุนให้มีเขตอำเภอหรือนครใหม่เพิ่มขึ้น มีรายงานวิจัยว่าการกระจายอำนาจและงบประมาณสู่ระดับท้องถิ่นช่วยลดช่องว่างระหว่างรายได้ของแต่ละภูมิภาคได้
สถิติ
ใน ค.ศ. 2020 ประเทศอินโดนีเซียมี 416 อำเภอและ 98 นคร โดยเกาะสุมาตรามี 120 อำเภอ เกาะชวามี 85 อำเภอ หมู่เกาะซุนดาน้อยมี 37 อำเภอ เกาะบอร์เนียวมี 47 อำเภอ เกาะซูลาเวซีมี 70 อำเภอ หมู่เกาะโมลุกกะมี 17 อำเภอ และเกาะนิวกินีมี 40 อำเภอ
เจมส์ เอิร์ล โจนส์
เจมส์ เอิร์ล โจนส์ (James Earl Jones) (17 มกราคม ค.ศ. 1931 -) เป็นนักแสดงชาวอเมริกัน มีผลงานทั้งการแสดงภาพยนตร์และละครเวทีมากว่า 50 ปี เป็นที่รู้จักจากเสียงเบสทุ้มต่ำเป็นเอกลักษณ์ โดยเฉพาะบทบาทการเป็นผู้พากย์เสียงดาร์ธ เวเดอร์ในสตาร์ วอร์ส
เจมส์ เอิร์ล โจนส์เป็นชาวแอฟริกันอเมริกัน มีเชื้อสายไอริชและอินเดียนแดง มีผลงานแสดงภาพยนตร์ครั้งแรกในปี ค.ศ. 1964 จากภาพยนตร์ของสแตนลีย์ คูบริกเรื่อง Dr. Strangelove or: How I Learned to Stop Worrying and Love the Bomb
เจมส์ เอิร์ล โจนส์ได้รับการเสนอชื่อเข้าชิงรางวัลออสการ์ในฐานะนักแสดงนำ เมื่อ ค.ศ. 1971 จากบทบาทในเรื่อง The Great White Hope เป็นนักแสดงผิวสีคนที่สองที่ได้รับการเสนอชื่อ ต่อจาก ซิดนีย์ ปอยเตียร์ จากเรื่อง The Defiant Ones (ค.ศ. 1958) และ Lilies of the Field (ค.ศ. 1963)
แหล่งข้อมูลอื่น
1931
กุ้งมังกรญี่ปุ่น
กุ้งมังกรญี่ปุ่น (Japanese spiny lobster; イセエビ（伊勢蝦／伊勢海老）; อิเสะ-อิบิ ) เป็นครัสเตเชียนชนิดหนึ่ง จำพวกกุ้งมังกร (Palinuridae) มีชื่อวิทยาศาสตร์ว่า Panulirus japonicus
เป็นกุ้งมังกรที่มีเปลือกและส่วนหัวเป็นสีส้มเข้มหรือสีแดง ขนาดเมื่อโตเต็มที่ยาวได้มากกว่า 30 เซนติเมตร หรือหนึ่งฟุต อาศัยอยู่ตามโขดหินในทะเลรอบ ๆ ญี่ปุ่น, จีน, เกาหลี และไต้หวัน เป็นกุ้งที่ออกหากินในเวลากลางคืน
ที่ญี่ปุ่น สถานที่ ๆ ขึ้นชื่อว่าเป็นแหล่งที่มีกุ้งมังกรญี่ปุ่นชุกชุมและขึ้นชื่อมากที่สุด คือ อ่าววะกุ ในเขตเมืองชิมะ จังหวัดมิเอะ ทางตอนใต้ของประเทศ โดยชาวประมงจะวางลอบดักกุ้งในเวลากลางคืน ซึ่งเป็นช่วงที่กุ้งออกหากิน และกลับมาดึงอวนในเวลาเช้าตรู่ ในการวางอวนแต่ละครั้งจะวางประมาณ 10 จุด ในแต่ละจุดจะมีกุ้งมังกรญี่ปุ่นติดมาประมาณ 100 ตัว thumb|left|กุ้งมังกรญี่ปุ่น[[ซาชิมิ]] กุ้งมังกรญี่ปุ่น จัดเป็นอาหารทะเลที่รสชาติอร่อย เนื้อขาวมีรสหวาน และมีราคาซื้อขายที่แพงมาก สามารถนำไปปรุงเป็นอาหารต่าง ๆ ได้มากมาย โดยการรับประทานในแบบญี่ปุ่นดั้งเดิม คือ การรับประทานสด ๆ แบบซาชิมิ โดยตัดส่วนหัวของกุ้งแยกออกจากลำตัว เมื่อรับประทานเนื้อสด ๆ ต้องรับประทานร่วมกับมันกุ้งที่แคะออกจากส่วนหัวด้วยเพื่อเพิ่มรสชาติ และการใช้ไม้แหลมเสียบทะลุตัวกุ้งจากส่วนท้าย แล้วนำไปย่างสด ๆ โรยเกลือทั้งที่กุ้งยังเป็น ๆ อยู่ เพื่อรับประทานเป็นกุ้งมังกรญี่ปุ่นโรยเกลือ
เตรนชีน
เตรนชีน (Trenčín), เทรนชิน (Trentschin) หรือ เตรนเชน (Trencsén) เป็นเมืองทางทิศตะวันตกของประเทศสโลวาเกีย บนฝั่งแม่น้ำวาก ใกล้กับชายแดนของสาธารณรัฐเช็ก ห่างจากกรุงบราติสลาวาราว 120 กิโลเมตร มีประชากร 56,000 คน ทำให้เป็นเมืองใหญ่เป็นอันดับ 9 ของประเทศ
ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+
ชีวิตสโลว์ไลฟ์ของหมอยาสุดโกง +เปิดร้านขายยาที่ต่างโลก+ เป็นซีรีส์ไลต์โนเวลญี่ปุ่น เขียนโดยเค็นโนจิ และวาดภาพประกอบโดยมัตสึอูนิ เผยแพร่ออนไลน์ระหว่างปี ค.ศ. 2559 ถึงปี ค.ศ. 2563 ทางเว็บไซต์นิยายออนไลน์โดยผู้ใช้ โชเซ็ตสึกะ นิ นาโร ภายหลังสำนักพิมพ์ฮิฟูมิ โชโบได้รับลิขสิทธิ์ตีพิมพ์เป็นหนังสือในเครือ Brave Novel ตั้งแต่เดือนเมษายน พ.ศ. 2561 ปัจจุบันวางจำหน่ายถึงเล่มที่ 4 ได้รับการดัดแปลงเป็นมังงะ วาดภาพโดยเอริ ฮารูโนะ เผยแพร่ออนไลน์ผ่านเว็บไซต์ Web Comic Gamma Plus ของสำนักพิมพ์ทาเกโชโบ ตั้งแต่เดือนธันวาคม พ.ศ. 2561 และได้รับการตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 4 ได้รับการดัดแปลงเป็นซีรีส์อนิเมะโทรทัศน์โดยสตูดิโอ EMT Squared ออกอากาศตั้งแต่วันที่ 7 กรกฎาคม ถึง 22 กันยายน พ.ศ. 2564
ในประเทศไทย สำนักพิมพ์กิฟต์บุ๊คได้รับลิขสิทธิ์ตีพิมพ์รูปแบบไลต์โนเวล
มิสอินเตอร์เนชั่นแนลควีน
มิสอินเตอร์เนชั่นแนลควีน (Miss International Queen) เป็นการประกวดนางงามสาวประเภทสองนานาชาติระดับโลก โดยทั่วไปการประกวดมิสอินเตอร์เนชั่นแนลควีน นั้นจะเริ่มประกวดช่วงปลายปีตั้งแต่เดือน พฤศจิกายน  ซึ่งจะใช้เวลาการประกวดและทำกิจกรรมประมาณ 1 สัปดาห์ เริ่มจัดขึ้นครั้งแรกเมื่อปี 2004 - จนถึงปัจจุบัน.
รูปแบบการแข่งขัน
การประกวดมิสอินเตอร์เนชั่นแนลควีน จะคัดเลือกสาวงามจากการเก็บตัวทำกิจกรรมจากสถานที่สำคัญต่าง ๆ เพื่อพิจารณารวบรวมคะแนนก่อนวันประกวดจริง วันประกวดเราจะหาสาวงามผู้ที่โดดเด่นที่จะผ่านเข้ารอบ 10 ท่านสุดท้าย จากนั้นทั้ง 10 ท่าน จะต้องเดินประกวดด้วยชุดว่ายน้ำ Swimsuit round และจะประกาศสาวงามให้เหลือเพียง 3 ท่าน ที่จะมาพิชิตมุงกุฎมิสอินเตอร์เนชั่นแนลควีน คณะกรรมการจะให้สาวงามทั้ง 3 ตอบคำถาม  ก่อนที่กรรมการจะพิจารณาว่าใครเหมาะสมกับตำแหน่งต่าง ๆ  และเป็นผลการตัดสินออกมาว่าใครจะได้ตำแหน่งใด
อันดับตามรางวัล
ข้อมูลเมื่อปี 2022
รายชื่อผู้เข้าแข่งขัน
จำนวนผู้เข้าแข่งขันในทุกปี 2004-ปัจจุบัน สัญลักษณ์สี
ชนะเลิศ
รองอันดับ 1
รองอันดับ 2
เข้ารอบ 6 คนสุดท้าย
วัดทุ่งคา (จังหวัดนราธิวาส)
วัดทุ่งคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหาร อำเภอยี่งอ จังหวัดนราธิวาส มีที่ดินตั้งวัดเนื้อที่ 48 ไร่ 2 งาน 12 ตารางวา
วัดทุ่งคาตั้งวัดเมื่อ พ.ศ. 2390	 คนโบราณเล่าต่อ ๆ กันมาว่า ราษฎรเดิมอพยพมาจากบ้านทุ่งคายาม จังหวัดปัตตานี เมื่อสร้างวัดขึ้นมาจึงเรียกว่า "วัดทุ่งคา" วัดได้รับพระราชทานวิสุงคามสีมาเมื่อ พ.ศ. 2484
อาคารเสนาสนะที่สำคัญ ได้แก่ กุฏิเจ้าอาวาสซึ่งสร้างมานานพร้อมกับการตั้งวัด กุฏิมีลักษณะสถาปัตยกรรมพื้นบ้านที่นิยมประดับด้วยลวดลายฉลุลายเถาว์ ด้านหน้ามีการเขียนลวดลายโบราณมากมาย ประกอบกับภาพจิตรกรรมฝาผนังเรื่องราวในพระพุทธศาสนา ภายในวัดมีพิพิธภัณฑ์พระครูพิพิธนวกรรมโกศล (ท่านขวัญ) เป็นแหล่งรวบรวมของโบราณวัตถุมีค่า ทางวัดยังไม่ได้เปิดเป็นสถานที่ท่องเที่ยวโดยตรง แต่มีชาวบ้านในละแวกใกล้เคียงมาชมได้ โดยขออนุญาตจากท่านเจ้าอาวาสวัดก่อน
คอมพิวเตอร์ครัวเรือน
คอมพิวเตอร์ครัวเรือน (home computer) เป็นไมโครคอมพิวเตอร์ชนิดหนึ่งที่มุ่งเป้าหมายไปยังผู้ใช้ตามครัวเรือนหรือตามบ้าน โดยมักจะมีประสิทธิภาพของหน่วยความจำน้อย แต่จะมีประสิทธิภาพของระบบกราฟิกและระบบเสียงมากกว่าคอมพิวเตอร์ธุรกิจ ซึ่งเหมาะกับการเล่นวิดีโอเกม แต่ก็ยังใช้ในด้านอื่นด้วย และมักมีราคาถูกกว่าคอมพิวเตอร์ธุรกิจ หรือคอมพิวเตอร์วิทยาศาสตร์ เช่น ไอบีเอ็มพีซี
คอมพิวเตอร์ครัวเรือนมักไม่วางจำหน่ายเป็นชิ้นส่วนอิเล็กทรอนิกส์ แต่จะวางจำหน่ายเป็นเครื่องที่ประกอบมาเรียบร้อยแล้ว แต่ก็มีคอมพิวเตอร์ครัวเรือนบางรุ่นที่ผู้ใช้สามารถซื้อชิ้นส่วนไปประกอบเป็นเครื่องได้ เช่น แซดเอ็กซ์ 80 ซึ่งถือว่าเป็นคอมพิวเตอร์ครัวเรือนที่ผู้ใช้ประกอบขึ้นเอง
เริ่มมีการทดลองเกี่ยวกับความสามารถของคอมพิวเตอร์ครัวเรือนตั้งแต่ พ.ศ. 2508 เป็นต้นมา
การทำงาน
คอมพิวเตอร์ครัวเรือนส่วนมากมักมีลักษณะคล้ายกัน โดยส่วนมากมักมีแป้นพิมพ์ต่อเข้ากับเคสเดียวกัน และทำงานร่วมกันโดยใช้แผงวงจรหลัก นอกจากนี้ยังมีคอมพิวเตอร์ครัวเรือนชนิดที่ผู้ใช้สามารถนำชิ้นส่วนหรืออุปกรณ์มาต่อเพิ่มได้ โดยอาจมีช่องเสียบชิ้นส่วนหรืออุปกรณ์ที่นำมาต่อเพิ่มเพียงช่องเดียวหรืออาจมีหลายช่องก็ได้ ซึ่งคอมพิวเตอร์ชนิดนี้อาจวางจำหน่ายในราคาที่สูงขึ้น
คอมพิวเตอร์ครัวเรือนส่วนมากมักสามารถทำงานผ่านส่วนต่อประสานกราฟิกกับผู้ใช้ได้ แทนที่จะทำงานผ่านส่วนต่อประสานแบบบรรทัดคำสั่งเพียงอย่างเดียว โดยระบบปฏิบัติการที่ใช้ในคอมพิวเตอร์ครัวเรือนมักมีขนาดเล็ก ซึ่งติดตั้งมากับรอม
ราชวงศ์อ็อทโท
ราชวงศ์อ็อทโท (Ottonian dynasty) เป็นราชตระกูลของพระเจ้าแผ่นดินเยอรมันที่รุ่งเรืองระหว่าง ค.ศ. 919 จนถึง ค.ศ. 1024 ชื่อของราชวงศ์ตั้งตามอ็อทโทที่ 1 มหาราช ผู้สถาปนาราชวงศ์ บางครั้งราชวงศ์นี้ก็เรียกว่า “ราชวงศ์ซัคเซิน” ตามที่มาของบรรบุรุษของราชวงศ์ หรือบางครั้งก็เรียกว่า “ลึยโดลฟิงส์” (Liudolfings) ตามนามของลึยโดลฟ์ ดยุคแห่งซัคเซิน องค์ปฐมวงศ์ ราชวงศ์อ็อทโทถือกันว่าเป็นราชวงศ์แรกของจักรวรรดิโรมันอันศักดิ์สิทธิ์ ต่อจากราชวงศ์การอแล็งเฌียง
แพ็ก ดง-ซู
แพ็ก ดง-ซู  (백동수,1743 - 1816) จากตระกูลแพ็กแห่ง ซูวอน เป็นนักดาบและนัก ศิลปะการต่อสู้ ที่กลายเป็น วีรบุรุษพื้นบ้าน เมื่อกลุ่มของเขาปกป้อง พระเจ้าช็องโจ จาก การลอบปลงพระชนม์ ชีวิตของเขาเป็นพื้นฐานของหนังสือการ์ตูนเกาหลี Warrior Baek Dong-soo ที่เขียนโดย Lee Jae-hoon ซึ่งกลายเป็นละครโทรทัศน์ แพ็กเป็นหนึ่งในสามผู้เขียน มูเยโดโบทงจิ ซึ่งเป็นงานศิลปะการต่อสู้ที่สำคัญซึ่งได้รับมอบหมายจากพระเจ้าช็องโจ
น้ำนิ่งไหลลึก
น้ำนิ่งไหลลึก เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 จุยซี ประพันธ์คำร้องโดย ณัฐพล พุทธภาวนา แต่งทำนองโดย ณัฐพล พุทธภาวนา, เทวฤทธิ์ ศรีสุข และเรียบเรียงโดย เทวฤทธิ์ ศรีสุข, ซิลลี่ ฟูลส์ ออกจำหน่ายในวันที่ 17 มีนาคม พ.ศ. 2545
การตอบรับ
เพลง "น้ำนิ่งไหลลึก" ในการจัดอันดับของ 104.5 แฟต เรดิโอ สามารถทำอันดับได้สูงสุดที่อันดับ 3
แหวนวิเศษ
แหวนวิเศษ เป็นภาพยนตร์ไทย ในปี พ.ศ. 2472 โดยฝีพระหัตถ์ของพระบาทสมเด็จพระปกเกล้าเจ้าอยู่หัว ภายใต้นามแฝง นายน้อย ศรศักดิ์ โดยทรงเป็นผู้อำนวยการสร้าง แต่งเรื่อง และกำกับการแสดง ใช้ชื่อบริษัทผู้สร้างว่า ภาพยนตร์อัมพร ซึ่งก็คือนามของพระที่นั่งอัมพรสถาน เป็นภาพยนตร์เงียบ มีความยาว 25 นาที บนฟิล์ม 16 มม. มีอินเตอร์ไตเติลคั่นบอกความเป็นไปและบทเจรจาของแต่ละฉาก ถ่ายทำที่อ่าวธารเสด็จ และบริเวณน้ำตกธารเสด็จ เกาะพะงัน จังหวัดสุราษฏร์ธานี โดยทรงพระราชนิพนธ์บทภาพยนตร์ขึ้นในเรือพระที่นั่งมหาจักรี (ลำที่ 2) ระหว่างการเสด็จฯ ประพาสทางทะเล และโปรดเกล้าฯ ให้ถ่ายทำขึ้นที่เกาะพะงันในหมู่เกาะสมุย ตัวละครสวมบทบาทโดยพระประยูรญาติในราชวงศ์จักรี
ในปี พ.ศ. 2556 หอภาพยนตร์ได้ลงทะเบียนเป็นมรดกของชาติครั้งที่ 3 จากภาพยนตร์ 25 เรื่อง ภาพยนตร์ แหวนวิเศษ บางส่วนอยู่ในสภาพชำรุดมาก ต่อมากรมศิลปากรมอบให้หอจดหมายเหตุภาพยนตร์และเสียงแห่งชาติออสเตรเลียช่วยดำเนินการอนุรักษ์ให้ด้วยการซ่อมแซมและฟื้นสภาพเพื่อพิมพ์ถ่ายทอดใหม่ จนเสร็จเรียบร้อยสมบูรณ์ ปัจจุบันยังจัดฉายให้ดูเป็นประจำ ที่ศาลาเฉลิมกรุงจำลอง ในพิพิธภัณฑสถานแห่งชาติ พระนคร
เนื้อเรื่อง
ภาพยนตร์มีเนื้อหาเกี่ยวกับพ่อเลี้ยงที่มีลูกเลี้ยงถึง 5 คน จึงคิดพาลูกเลี้ยงไปปล่อยเกาะโดยบังคับให้หาผลไม้มาให้ ลูกเลี้ยงชื่อไอ้ซนพบกับนางพรายและเล่าเรื่องของพ่อเลี้ยงใจร้ายให้ฟัง นางพรายได้มอบแหวนวิเศษให้ ที่ให้ความปรารถนาเป็นจริง สามารถเสกได้เพียงสามครั้ง เด็ก ๆ จึงลองนำไปใช้กับพ่อเลี้ยงดู พ่อเลี้ยงต้องการแหวนจึงคิดกำจัดลูก ๆ ไอ้ซนชี้ให้พ่อเลี้ยงกลายเป็นสุนัขแต่ต่อมาให้กลับเป็นคนดังเดิม พ่อเลี้ยงรู้สำนึกจึงพากันกลับบ้าน ขณะขึ้นเรือแหวนวิเศษเกิดหลุดลงน้ำหายไป หนูแหวนจึงพูดเตือนสติพี่ ๆ ว่า "ของผีของสางหายไปก็ดีแล้ว"
แม่น้ำวาก
แม่น้ำวาก (Váh; Waag; Vág; Wag ) เป็นแม่น้ำสายยาวสุดของประเทศสโลวาเกีย มีความยาว 406 กิโลเมตร ไหลผ่านทางทิศเหนือและตะวันตกของสโลวาเกีย ก่อนที่จะไหลลงแม่น้ำดานูบที่เมืองคอมาร์นอ
วัดบ่อน้ำร้อน (จังหวัดยะลา)
วัดบ่อน้ำร้อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา ปัจจุบันมีพระครูอดุลโรจนธรรม (สง่า) ดำรงตำแหน่งเจ้าอาวาส
วัดบ่อน้ำร้อนตั้งขึ้นในชื่อ สำนักสงฆ์บ่อน้ำร้อน เมื่อ พ.ศ 2535 ก่อสร้างโดยกำลังศรัทธาของประชาชน ต่อมานายเวียง พุทธิเนตร เป็นผู้ขออนุญาตให้สร้างวัด สำนักงาน พระพุทธศาสนาแห่งชาติได้ประกาศตั้งเป็นวัดขึ้นในพระพุทธศาสนามีนามว่า "วัดบ่อน้ำร้อน" เมื่อวันที่ 25 ธันวาคม พ.ศ. 2555
วัดบ่อน้ำร้อนมีปูชนียวัตถุที่สำคัญ คือ รูปปั้นองค์ใหญ่ของหลวงพ่อทวดเหยียบน้ำทะเลจืด เป็นรูปปั้นหลวงปู่ทวดองค์ใหญ่ที่สุดในพื้นที่ 3 จังหวัดภาคใต้ มีพิธีบวงสรวง พิธีถวายฉัตร และประดิษฐาน เมื่อวันที่ 28 สิงหาคม พ.ศ. 2563
เก็ตอัป
เก็ตอัป (Get Up) เป็นอีพีที่สองของเกิร์ลกรุปเกาหลีใต้นิวจีนส์ วางจำหน่ายโดย ADOR ผ่านวายจีพลัสเมื่อวันที่ 21 กรกฎาคม 2023 หกเดือนหลังจากอัลบั้มก่อนหน้าโอเอ็มจีของพวกเธอ อีพีมีทั้งหมดหกเพลงและสามซิงเกิล ได้แก่ "Super Shy", "ETA" และ "Cool with You" และได้วางจำหน่ายล่วงหน้าเมื่อวันที่ 7 กรกฎาคม 2023 ควบคู่ไปกับเพลง B-side "New Jeans" เก็ตอัปอำนวยการสร้างโดยผู้ร่วมงานคนก่อนอย่างพัก จิน-ซูและ 250 รวมไปถึง Frankie Scoca, Catharina Stoltenberg และ Henriette Motzfeldt เพลงทั้งหกเพลงมีมิวสิกวิดีโอ ซึ่งได้ดึงดูดความสนใจจากการร่วมงานกับหลายแบรนด์ ได้แก่ บริษัทไอทีอย่างแอปเปิล แฟรนไชส์สื่ออย่างเดอะพาวเวอร์พัฟฟ์เกิลส์ และบุคคลมีชื่อเสียง เช่น โฮย็อน นักแสดงหญิงชาวเกาหลีใต้ และโทนี่ เหลิ่ง นักแสดงชาวฮ่องกง
การวางจำหน่ายและการโปรโมต
วันที่ 19 มิถุนายน 2023 ADOR ได้ประกาศทางการว่าอีพีที่สองของนิวจีนส์มีชื่อว่าเก็ตอัป และเปิดเผยรายชื่อเพลงรวมถึงซิงเกิล "Super Shy", "ETA" และ "Cool with You" ควบคู่ไปกับตัวอย่างของเพลง B-side ในการแถลงข่าว ADOR ระบุว่ามิวสิกวิดีโอจะถูกปล่อยออกมาสำหรับแต่ละเพลงจากหกเพลงและยังบอกว่าเป็น "ความร่วมมือที่ไม่เคยปรากฏมาก่อนกับแบรนด์ระดับโลกหลายแห่ง ตลอดจนแขกรับเชิญสุดเซอร์ไพรส์ในมิวสิกวิดีโอ" ในวันเดียวกันนั้น อีพีสามารถสั่งซื้อล่วงหน้าได้ในเวลา 11:00 น. (KST) หลังจากการประกาศ ราคาหุ้นของไฮบ์เพิ่มขึ้น 3% ในหนึ่งวัน วันที่ 26 มิถุนายน 2023 วิดีโอทีเซอร์ของมิวสิกวิดีโอเพลง "ETA" ได้รับการเผยแพร่ในช่องยูทูบของไฮบ์ นำแสดงโดยนิวจีนส์, "อีวา", "มิเกล" และ "มาเรีย" แสดงรถที่กำลังแล่นไปตามถนนในตอนกลางคืนโดยมีดนตรีจังหวะเร็วเล่นเป็นพื้นหลัง ในวันเดียวกันนั้น ADOR โพสต์ข้อมูลเที่ยวบินสมมติบนทวิตเตอร์ โดยแสดงเวลาถึงโดยประมาณ (ETA) คือ วันที่ 1 กรกฎาคม เวลา 18:00 น. และ วันที่ 2 กรกฎาคม เวลา 17:00 น. หมายเลขเที่ยวบิน "NJ721" และปลายทางคือ SK Olympic Handball Gymnasium นำไปสู่การคาดเดาว่า "ETA" จะถูกเปิดเผยเป็นครั้งแรกในงานแฟนมีตติงบันนีส์แคมป์ของนิวจีนส์ ในท้ายที่สุดนิวจีนส์ก็ได้แสดงซิงเกิลนี้ในช่วงอังคอร์ของงาน
วันที่ 27 มิถุนายน 2023 ADOR ได้ปล่อยทีเซอร์สำหรับมิวสิกวิดีโอเพลง "ASAP" โดยนิวจีนส์แต่งตัวเหมือนนางฟ้า ท่องไปในป่าและว่ายน้ำ กลุ่มปล่อยซิงเกิล "Super Shy" และเพลง B-side "New Jeans" เมื่อวันที่ 7 กรกฎาคม มิวสิกวิดีโอสำหรับเพลง "New Jeans" นำเสนอผลงานร่วมกับซีรีส์แอนิเมชันทางโทรทัศน์ของอเมริกาเรื่องเดอะพาวเวอร์พัฟฟ์เกิลส์ (ค.ศ. 1998–2005) เพื่อฉลองครบรอบ 25 ปี อีพีมีกำหนดวางจำหน่ายในวันที่ 21 กรกฎาคม 2023 เพื่อโปรโมตการวางจำหน่าย นิวจีนส์จะปรากฏตัวบนเว็บโชว์ IU's Palette ทางยูทูบ ที่จัดโดยนักร้องชาวเกาหลีใต้ไอยู
ประสิทธิภาพเชิงพาณิชย์
วายจีพลัสผู้จัดจำหน่ายอีพี ระบุว่าเก็ตอัปมียอดสั่งซื้อล่วงหน้าเกิน 1.72 ล้านชุดก่อนวันวางจำหน่าย ซึ่งทำลายสถิติเดิมของนิวจีนส์ที่มียอดสั่งซื้อล่วงหน้า 800,000 ชุดสำหรับโอเอ็มจี ฮันทอชาร์ตรายงานว่าอีพีนี้ขายได้ 1,194,623 ชุดในวันแรกที่วางจำหน่าย กลายเป็นอัลบั้มที่สามของกลุ่มที่ขายได้มากกว่าหนึ่งล้านชุด.
โทนี เบนเนต
โทนี เบนเนต (Tony Bennett) เกิดเมื่อวันที่ 3 สิงหาคม ค.ศ. 1926 เป็นนักร้องชาวอเมริกัน ในแนวป็อป สแตนดาร์ดและแจ๊ส
เบนเนต กลับมาในช่วงปลายทศวรรษ 1980 และ 1990 มีอัลบั้มยอดขายระดับแผ่นเสียงทองคำอีกครั้ง เขาได้รับการชมเชยในผลงานเพลงและการแสดงคอนเสิร์ตในทศวรรษ 2000 เบนเนตได้รับรางวัลแกรมมี่ 20 ครั้ง (รวมรางวัลศิลปินผู้ประสบความสำเร็จตลอดช่วงชีวิต), ได้รับ 2 รางวัลเอมมี และได้รับเกียรติบันทึกชื่อเป็น NEA Jazz Master และ Kennedy Center Honoree เขายังเป็นผู้ก่อตั้ง Frank Sinatra School of the Arts ในย่านแอสตอเรีย ของเทศมณฑลควีนส์ นครนิวยอร์ก เขามียอดขายมากกว่า 50 ล้านชุด เบนเนตยังสนใจเป็นจิตรกร มีผลงานภายใต้ชื่อ Benedetto มีผลงานสู่สาธารณะในหลายสถาบัน
เมื่อวันที่ 21 กรกฎาคม ค.ศ. 2023 เบนเนตเสียชีวิตที่บ้านของเขา ในนครนิวยอร์กซึ่งเป็นบ้านเกิด ในวัย 96 ปี หลังจากป่วยด้วยโรคอัลไซเมอร์มานานกว่า 7 ปี ก่อนวันเกิดอายุครบ 97 ปี เพียงสองสัปดาห์
อ้างอิง
1926 2023
ฮิราอิซูมิ
ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา คือ แหล่งมรดกโลกทางวัฒนธรรมของประเทศญี่ปุ่น ประกอบด้วยแหล่งวัฒนธรรม 5 รายการ และภูเขากินไกซันอันศักดิ์สิทธิ์ ปรากฏเป็นหลักฐานร่องรอยของสถานที่ราชการ กำหนดอายุตั้งแต่คริสต์ศตวรรษที่ 11 และ 12 (พุทธศตวรรษที่ 16-17) ในช่วงสมัยที่ฮิราอิซูมิเป็นศูนย์กลางการปกครองของอาณาจักรทางเหนือ และเป็นคู่แข่งกับเกียวโต อาณาจักรนี้สร้างอยู่บนพื้นฐานความคิด ตามคติความเชื่อเรื่องจักรวาล ของพระพุทธศาสนานิกายมหายาน สุขาวดีที่แพร่หลายเข้ามาในญี่ปุ่นในช่วงคริสต์ศตวรรษที่ 8 (พุทธศตวรรษที่ 13) สมบัติทางวัฒนธรรมชิ้นนี้แสดงถึงความเป็นดินแดนสุขาวดีอันเป็นที่ปรารถนาของมนุษย์ภายหลังความตาย รวมทั้งความสงบของจิตใจในขณะที่ยังมีชีวิตอยู่ นิกายสุขาวดีจึงพัฒนาขึ้นในการออกแบบและวางผังสวนที่เป็นลักษณะเฉพาะของญี่ปุ่น ด้วยการผสมผสานกันระหว่างการบูชาธรรมชาติตามความเชื่อดั้งเดิมและลัทธิชินโตของชาวญี่ปุ่น
มรดกโลก
ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อ พ.ศ. 2554 (ค.ศ. 2011) ที่กรุงปารีส ประเทศฝรั่งเศสด้วยข้อกำหนดและหลักเกณฑ์ในการพิจารณา ดังต่อไปนี้
การใช้อาวุธเคมีในสงครามกลางเมืองซีเรีย
ในเดือนสิงหาคม 2559 รายงานของสหประชาชาติและองค์การห้ามอาวุธเคมีกล่าวโทษกองทัพซีเรียของประธานาธิบดีบัชชาร อัลอะซัดอย่างเปิดเผยว่าหย่อนอาวุธเคมี (ระเบิดคลอรีน) ใส่เมืองทัลมะนัสในเดือนเมษายน 2557 และซาร์มินในเดือนมีนาคม 2558 และ ISIS ว่าใช้ซัลเฟอร์มัสตาร์ดใส่เมืองมะเรีย (Marea) ในเดือนสิงหาคม 2558 มีการกล่าวหา รายงานและสอบสวน หรืออย่างใดอย่างหนึ่งซึ่งการโจมตีอีกหลายครั้ง
ในเดือนธันวาคม 2559 มีผู้เสียชีวิตอย่างน้อย 53 คนในการโจมตีที่ดูเหมือนใช้แก๊สออกฤทธิ์ต่อประสาทในหมู่บ้านที่ IS ถือครองใกล้อุเกาะริเราะบัต นับเป็นการโจมตีด้วยแก๊สออกฤทธิ์ต่อประสาทใหญ่ครั้งแรกนับแต่ข้อตกลงปี 2556 ในเดือนเมษายน 2560 การโจมตีเคมีที่คอนชัยคูนเรียกการประณามจากนานาประเทศและกระตุ้นปฏิบัติการทางทหารครั้งแรกของสหรัฐต่อฐานทัพซีเรียที่ชะอิรัต
อำเภอดอยหลวง
ดอยหลวง  เป็นอำเภอหนึ่งของจังหวัดเชียงราย เป็นอำเภอที่กำลังพัฒนาทางด้านคมนาคม ด้านเศรษฐกิจ ด้านผังเมือง และเป็นอำเภอที่จะผ่านไปยังอำเภอเชียงของ เชียงแสน และพรมแดนประเทศลาวและพม่า จัดเป็นอำเภอที่อยู่ราบลุ่มน้ำแม่กก มีดอยหลวงสูง 1,043 เมตรจากน้ำทะเลปานกลาง จากทิวเขาหลวงพระบาง
ประวัติ
ท้องที่อำเภอดอยหลวงเดิมเป็นส่วนหนึ่งของอำเภอแม่จัน ทางราชการได้แบ่งพื้นที่การปกครองออกมาตั้งเป็น กิ่งอำเภอดอยหลวง ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอดอยหลวง ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
ที่ตั้งและอาณาเขต
อำเภอดอยหลวงตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนท้องถิ่น
ท้องที่อำเภอดอยหลวงประกอบด้วยองค์กรปกครองส่วนท้องถิ่น 3 แห่ง ได้แก่
อนุตตมา อมรวิวัฒน์
อนุตตมา อมรวิวัฒน์ (ชื่อเล่น จิ๊บ) อดีตสมาชิกพรรคไทยรักษาชาติ อดีตรองเลขาธิการ และอดีตรองโฆษกพรรคเพื่อไทย อดีตรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตอาจารย์มหาวิทยาลัยธรรมศาสตร์ อดีตโฆษกกระทรวงการคลัง อดีตผู้สมัครสมาชิกสภาผู้แทนราษฎร กรุงเทพมหานคร เขต 7 และเป็นบุตรสาวของพลตำรวจเอก สมบัติ อมรวิวัฒน์
ประวัติ
อนุตตมา อมรวิวัฒน์ เป็นบุตรสาวของพลตำรวจเอก สมบัติ อมรวิวัฒน์ อดีตอธิบดีกรมสอบสวนคดีพิเศษ กับนางอัญชลีพรรณ อมรวิวัฒน์ สำเร็จการศึกษาปริญญาตรีเกียรตินิยมอันดับ 2 ด้านรัฐศาสตร์ สาขาความสัมพันธ์ระหว่างประเทศ จากจุฬาลงกรณ์มหาวิทยาลัย และปริญญาโทสองสาขา คือ สาขาธุรกิจระหว่างประเทศ จากมหาวิทยาลัยบอสตัน กับสาขานโยบายเศรษฐศาสตร์ระหว่างประเทศ จากมหาวิทยาลัยโคลัมเบีย
การทำงาน
อนุตตมา อมรวิวัฒน์ เริ่มทำงานภายหลังจากสำเร็จการศึกษา เป็นข้าราชการประจำกรมส่งเสริมการส่งออก กระทรวงพาณิชย์ ในตำแหน่ง นักวิชาการพาณิชย์ ระดับ 6 จากนั้นจึงเปลี่ยนแปลงสายงานมาเป็นอาจารย์คณะพาณิชยศาสตร์และการบัญชี มหาวิทยาลัยธรรมศาสตร์ กระทั่งได้ลาออกจากงานอาจารย์ เพื่อลงสมัคร ส.ส. ในการเลือกตั้ง พ.ศ. 2554 สังกัดพรรคเพื่อไทย ในเขต 7 กทม. แต่ไม่ได้รับเลือกตั้ง ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร และต่อมาได้ย้ายไปเป็นเลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ ได้รับมอบหมายให้ดูแลเกี่ยวกับงานด้านสังคม โดยเฉพาะ นโยบายสตรี เด็ก เยาวชน ผู้สูงอายุ และผู้ด้อยโอกาส หลังจากนั้นก็ได้รับการแต่งตั้งให้เป็นที่ปรึกษารัฐมนตรีช่วยว่าการกระทรวงการคลัง นอกจากนั้น ยังได้รับแต่งตั้งจากพรรคเพื่อไทย ให้ไปดำรงตำแหน่ง รองโฆษกพรรคเพื่อไทย เมื่อวันที่ 19 มีนาคม พ.ศ. 2556 และได้รับเลือกจากที่ประชุมพรรค ให้รับตำแหน่ง รองเลขาธิการพรรคเพื่อไทย
สำหรับงานด้านสภาผู้แทนราษฎร เคยดำรงตำแหน่ง ที่ปรึกษาคณะกรรมการวิสามัญ การแก้ไขรัษฎากร สภาผู้แทนราษฎร และเคยดำรงตำแหน่ง ที่ปรึกษาประจำกรรมาธิการต่างประเทศ สภาผู้แทนราษฎร
นิตเนม
นิตเนม (ปัญจาบ: ਨਿਤਨੇਮ) แปลตรงตัวว่า "กิจวัตประจำวัน" หมายถึงกลุ่มเพลงสวดของศาสนาซิกข์ (คุรบานิ) ที่ศาสนิกชนต้องอ่านวันละอย่างน้อย 3 ครั้ง ในชาวซิกข์ที่เป็นอมฤตธารีทุกคนต้องอ่านนิตเนมเป็นข้อบังคับพื้นฐาน ดังที่ถูกย้ำชัดเจนไว้ในสิกขเรหัตมรรยาท นิตนีมประกอบด้วยหลัก ๆ คือ บทสวดยามเช้าที่ต้องสวดในช่วงอมฤตเวลา (เช้าตรู่ก่อนย่ำรุ่ง) มี 5 บทสวด (บานิทั้งห้า), เรหรัสสาหิบ สำหรับสวดยามเย็น และ กีรตันโสหิล สำหรับสวดยามค่ำคืน ในบทสวดยามเช้าและยามเย็นควรจะตามด้วยการทำอรทาส
บทสวดยามเช้า
บทสวดยามเช้า 5 บท เรียกรวมกันว่าบานิทั้งห้า (Five Banis) บทสวดนี้จะท่องตอนย่ำรุ่ง
บทสวดยามเย็น
เรียกว่า เรหรัสสาหิบ บทสวดนี้จะสวดเวลาพลบค่ำ มีความยาวประมาณ 15-25 นาที
บทสวดยามค่ำคืน
เรียกว่า โสหิลสาหิบ บทสวดนี้จะท่องก่อนนอน และมีความยาวประมาณ 5-8 นาที
จรวดแซตเทิร์น 1
จรวดแซตเทิร์น 1 (Saturn I) ถือว่าเป็นผู้นำสหรัฐอเมริกาเข้าสู่การสำรวจอวกาศอย่างแท้จริง เพราะเป็นจรวดนำส่งยานอวกาศเข้าสู่วงโคจรของโลกได้ และเป็นตัวพัฒนาต่อไปเป็น จรวดแซตเทิร์น 5 ที่นำยานอพอลโลไปสู่ดวงจันทร์
ข้อมูล
จรวดแซตเทิร์น 1 ผลิตโดยบริษัทไครสเลอร์สามารถบรรทุกของหนัก 9000 กิโลกรัม เข้าสู่วงโคจรรอบโลกระดับต่ำ หรือ ภาษาอังกฤษ:Low Earth Orbit (LEO) คือที่ความสูงประมาณ 160 - 2000 กิโลเมตร (100 - 1,240 ไมล์) เหนือพื้นโลกหรือของที่หนัก 2200 กิโลกรัม ที่สามารถหลุดพ้นโรงดึงดูดของโลกได้ จรวดแซตเทิร์น 1 มี 3 ท่อน
จรวดแซตเทิร์น 1 ผลิตขึ้นมา 10 ลำ มีรหัส SA-1 ถึง SA-10 ยิงขึ้นและประสบความสำเร็จทั้ง 10 ลำ ระหว่าง ค.ศ. 1961 - ค.ศ. 1965 ก่อนที่จะถูกพัฒนาไปเป็นจรวดแซตเทิร์น 1 บี ต่อไป
การเรียกระบบ
การเรียกระบบ (system call) เป็นวิธีหนึ่งที่โปรแกรมคอมพิวเตอร์ขอบริการจากเคอร์เนลของระบบปฏิบัติการที่ทำงาน อาจรวมถึงบริการที่เกี่ยวข้องกับฮาดแวร์และการสื่อสารกับบริการเคอร์เนลด้วย เช่น การจัดกำหนดการ โดยส่วนมากสามารถเรียกใช้ได้จากกระบวนการยูสเซอร์สเปซเท่านั้น
วัดคลองเกตุ
วัดพคลองเกตุ   เป็นวัดในตำบลคลองเกตุ  อำเภอโคกสำโรง จังหวัดลพบุรี 15120
ประวัติ
วัดคลองเกตุ ตั้งอยู่ที่ตำบลคลองเกตุ อำเภอโคกสำโรง จังหวัดลพบุรี เป็นวัดที่ได้รับการพัฒนาให้มีความเจริญรุ่งเรืองมาโดยตลอด จนเป็นที่รู้จักในปัจจุบัน บรรยากาศภายในบริเวณวัดมีความร่มรื่นเหมาะสมแก่การปฏิบัติธรรมและศึกษาหาความรู้อย่างมาก วัดคลองเกตุมีชื่อเสียงในเรื่องของความโด่งดังเรื่องวัตถุมงคลของหลวงปู่บุญตา ซึ่งเป็นพระเกจิอาจารย์ที่มีชื่อเสียง ในอดีตมีพระราชปริยัติสุทธี อดีตเจ้าอาวาสวัดคลองเกตุ และอดีตเจ้าคณะจังหวัดลพบุรี เคยปกครอง
พระครูสิริธัชสมาจารย์ (หลวงปู่บุญตา วิสุทธสีโล)
ประวัติหลวงปู่บุญตา วัดคลองเกตุ อ.โคกสำโรง จ.ลพบุรี มีนามเดิมว่า บุญตา  นามสกุล  พาซื่อ  โยมบิดาชื่อ  นายอุด  โยมมารดาชื่อ  นางทุม  พาซื่อ เกิดที่บ้านโนนสะคาม  จังหวัดอุบลราชธานี เมื่อวันที่ 15  มกราคม  พ.ศ. 2449 ท่านอุปสมบทเมื่อวันที่  25  มกราคม  พ.ศ. 2472 ที่วัดหนองม้า  ต.หนองฮะ  อ.ศรีขรภูมิ  จ.สุรินทร์ ท่านได้รับฉายาว่า "วิสุทธสีโล"  แปลว่า "ผู้มีศีลอันบริสุทธิ์" หลวงปู่บุญาเป็นผู้มีเมตตาและบารมีอันสูงส่ง เป็นพระเกจิที่ประชาชนมากมายให้การเคารพและนับถือท่านเป็นจำนวนมาก
กีฬาเทนนิสในโอลิมปิกฤดูร้อน 2008 – รอบคัดเลือก
การแข่งขันกีฬาเทนนิสในโอลิมปิกฤดูร้อน 2008 รอบคัดเลือก เป็นการแข่งขันเทนนิสเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 170 คน แต่ละประเทศสามารถส่งนักกีฬาเข้าแข่งขันได้สูงสุด 4 คน และ 2 คู่ การคัดเลือกสิ้นสุดเมื่อวันที่ 9 มิถุนายน ค.ศ. 2008
ไชยอมร แก้ววิบูลย์พันธุ์
ไชยอมร แก้ววิบูลย์พันธุ์ (เกิด: 6 ตุลาคม พ.ศ. 2531) เป็นนักเคลื่อนไหว, นักร้อง, นักแต่งเพลง และโปรดิวเซอร์ชาวไทย สมาชิกวงดนตรีเดอะบอตทอมบลูส์ที่มีผลงานเพลงในช่วงปี พ.ศ. 2553 - 2556 สองอัลบั้ม คือ ถุงเท้าสีขาว ดวงดาว และความฝัน (2553) และ เบบี้ บูม ก่อนออกมาเป็นศิลปินเดี่ยว มีผลงานต่อมาคือเพลง ไอรดา (2556) "ยูยูยู" เพลง "เก็บรัก" เพลงในละคร คู่วุ่นลุ้นแผนรัก (2559) ที่มียอดวิวเกินร้อยล้านวิว และเพลง "กำแพง" (2559)
ในช่วงการประท้วงในประเทศไทย พ.ศ. 2563–2564 เขามีชื่อเสียงในฐานะผู้ประท้วงคนหนึ่ง และถูกดำเนินคดีในหลายข้อหา รวมทั้งความผิดต่อองค์พระมหากษัตริย์ไทย
ประวัติ
ไชยอมรเข้าเรียนชั้นมัธยมศึกษาที่โรงเรียนกรุงเทพคริสเตียนวิทยาลัย และเข้าเรียนระดับอุดมศึกษาที่ มหาวิทยาลัยอัสสัมชัญ ที่ซึ่งเขาพบสมาชิกวง The Bottom Blues (เดอะ บอททอม บลูส์) คนอื่น
อัลบั้มแรก "ถุงเท้าสีขาว ดวงดาว และความฝัน"
ผลงานเปิดตัวของวง The Bottom Blues คือเพลง "1 2 3 4 5 I Love You (วัน ทู ทรี โฟร์ ไฟฟ์ ไอ เลิฟ ยู)" เมื่อปี 2553 ซึ่งก็ได้รับการตอบรับเป็นอย่างดี ขึ้นอันดับ 1 หลายชาร์ตเพลงในเวลาอันรวดเร็ว ตามมาด้วยซิงเกิ้ลเพลง "พระเอก" และเพลง "คนธรรมดา"
อัลบั้มที่สอง "เบบี้ บูม"
โดยหลังจากประสบความสำเร็จในอัลบั้มแรก ทางวงก็มีการเปลี่ยนสมาชิก ก่อนออกอัลบั้ม 2 เบบี้ บูม กับค่ายสนามหลวงมิวสิค เขาคิดว่าอัลบั้มที่สอง "เบบี้ บูม" ถือว่าเป็นงานชิ้นโบว์แดงของเขา มีเปิดตัวเพลงพิเศษคือเพลง "ตะวันของหัวใจ"
ทำอัลบั้มเดี่ยว 2556 - ปัจจุบัน
แอมมี่เดินทางหาแรงบันดาลใจอยู่ที่ประเทศสหรัฐอเมริกา และกลับมาเมืองไทยช่วงต้นเดือนพฤษภาคม เพื่อเตรียมตัวให้พร้อมกับการก้าวมาเป็นศิลปินเดี่ยว นอกจากการแต่งเพลงแล้ว เขายังมุ่งที่จะเป็นโปรดิวเซอร์อย่างเต็มรูปแบบด้วย
ยูยูยู (2557): เพลงประกอบซีรีส์ Ugly Duckling Series รักนะเป็ดโง่
"ยูยูยู" เป็นซิงเกิลของนักร้อง เอิ๊ต ภัทรวี และ Ammy The Bottom Blues ประพันธ์เนื้อร้อง-แต่งทำนองโดย Ammy The Bottom Blues และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายในวันที่ 19 สิงหาคม พ.ศ. 2557 ส่วนมิวสิกวิดีโอนี้ เผยแพร่ครั้งแรกในวันที่ 8 กันยายน พ.ศ. 2557 เวลา 20.00 น ในยูทูบ
เพลง "ยูยูยู" ติดอันดับสูงสุด 3 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 9 พฤศจิกายน พ.ศ. 2557 และติดอันดับสูงสุด 12 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์
เก็บรัก (2558)
ใน พ.ศ. 2558 เขาออกเพลงเดี่ยวคือ "เก็บรัก" (เพลงในละคร คู่วุ่นลุ้นแผนรัก)
กำแพง (2559)
"กำแพง" เป็นซิงเกิลที่เขาประพันธ์เนื้อร้องและทำนอง
ชีวิตส่วนตัว
เขารู้จักไอรดา ศิริวุฒิ ดารานางแบบสาวเป็นครั้งแรกเมื่อช่วงปี 2553 ก่อนรู้จักกันมากขึ้น จนมีประกาศแต่งงานในวันที่ 26 พฤษภาคม 2555 โดยขณะนั้นทั้งคู่อายุ 24 ปี ด้านไอรดายอมรับว่าตนตั้งครรภ์ได้ 5 เดือนแล้ว
จากนั้นในวันที่ 21 กันยายน 2555 ไอรดาคลอดลูกสาว ชื่อ ลัลลาเบล
ก่อนที่ทั้งสองจะมีข่าวไม่ลงรอยกัน จนในปี 2557 เขาจึงยอมรับว่าเลิกกับไอรดาแล้วจริง แต่ในปี 2559 ให้สัมภาษณ์ว่า เขากับไอรดายังเป็นเพื่อนที่ดีต่อกัน และยังช่วยกันเลี้ยงลูก
การเคลื่อนไหวทางการเมือง
ในช่วงการประท้วงในประเทศไทย พ.ศ. 2563 ในช่วงเดือนสิงหาคม 2563 เขาเป็นข่าวว่าใช้วิธีสาดสีฟ้าใส่ตำรวจที่ สน. สำราญราษฎร์ ทำให้บางกลุ่มมีปฏิกิริยามองว่าเป็นการกระทำที่เกินกว่าเหตุ เขาร่วมกิจกรรมกับผู้ประท้วง และมีการนำเพลง 1 2 3 4 5 I Love You ของเขาไปร้องและเปิดในการชุมนุมหรือสถานบันเทิงเพื่อเสียดสี ประยุทธ์ จันทร์โอชา ทำให้ชีวิตได้รับผลกระทบหลายด้านรวมทั้งเรื่องงาน ทำให้เกิดกระแสรวมตัวกันบริจาคเงินเพื่อช่วยเหลือ ในเดือนพฤศจิกายน 2563 เขาเปิดเผยว่า ถูกดำเนินคดี 11 คดี
อัลบั้ม ถุงเท้าสีขาว ดวงดาว และความฝัน
รายชื่อเพลง
อัลบั้ม Baby Boom
รายชื่อเพลง
พระราชประสิทธิคุณ (ทิม ยสทินฺโน)
กำเนิด
พระราชประสิทธิคุณ นามเดิม ขาว สกุล มุ่งผล เกิดเมื่อวันเสาร์ สิงหาคม พ.ศ. 2424 ที่ตำบลไผ่ดำ อำเภอป่าโมก จังหวัดอ่างทอง ท่านเป็นบุตรคนสุดท้อง และมารดาได้เสียชีวิตแต่เยาวัยว์ เมื่อถึงวัยสมควรบิดาได้นำไปฝากเพื่อศึกษารับใช้พระในวัดมหาดไทย อำเภออ่างทองในขณะนั้น ซึ่งเป็นแบบแผนการศึกษาเดิมในครั้งอดีตที่เด็กจะไปศึกษาจากวัดผ่านการเป็นเด็กวัด บวชเป็นสามเณร และเป็นพระ จนกระทั่งได้มีโอกาสติดตามพระมาอยู่อาศัยในกรุงเทพมหานคร บวชเป็นสามเณร เข้าเรียนหนังสือที่วัดนวลนรดิศจบชั้น 3 จากนั้นจึงได้ลาสิกขามาช่วยบิดาและครอบครัวประกอบอาชีพ จนกระทั่งถึงวัยครบ 20 ปี จึงเข้ารับการอุปสมบทเป็นพระภิกษุ และกลับไปจำพรรษาที่วัดอนงคาราม กรุงเทพมหานคร รับหน้าที่พิเศษคือช่วยสอนหนังสือขอม แก่นักเรียนและนักธรรม ต่อมาได้รับยศสมณศักดิ์เป็นฐานาที่สมุห์ ทำหน้าที่คอยรับเสด็จสมเด็จพระมหาสมณเจ้า กรมพระยาวชิรญาณวโรรส สมเด็จฯ โปรดมาก จึงได้ส่งพระทิม ให้มาดำรงตำแหน่งเป็นเจ้าคณะแขวงอำเภอเมืองสุโขทัยระยะนั้น เพื่อดูแลงานการพระศาสนาต่างพระเนตรพระกัณห์ พระทิมเมื่อมาอยู่จังหวัดสุโขทัย ได้ร่วมกับประชาชนก่อตั้งโรงเรียนนักธรรมเพื่อให้การศึกษาแก่กุลบุตรชาวสุโขทัยในครั้งนั้น  เมื่อมาอยู่จังหวัดสุโขทัยได้เจริญก้าวหน้าทั้งการงาน และสมณศักดิ์ โดยพระสมุห์ทิมเป็นพระครูประทวนได้ 8 เดือน ก็ได้รับตราตั้งเป็นอุปัชฌาย์และได้รับสัญญาบัตร เป็นพระครูวินัยสาร เจ้าคณะแขวงอำเภอเมือง และอำเภอกงไกรลาศ รวม 2 แห่ง เมื่อ พ.ศ. 2472 เป็นรองเจ้าคณะจังหวัดสุโขทัย พ.ศ. 2490 เป็นพระราชาคณะชั้นสามัญ 2508 เป็นเจ้าคณะจังหวัดสุโขทัย จนถึงมรณภาพ รวมสิริชนมายุ 89 ปี
ศิษย์ในอุปัชฌาย์
- พระราชพฤฒาจารย์ (ห้อม อมโร) อดีตเจ้าอาวาสวัดคูหาสุวรรณ อดีตเจ้าคณะจังหวัดสุโขทัย (พ.ศ. 2529-2541)
- พระวิชานวรวุฒิ (ปี้ ทินฺโน) อดีตเจ้าอาวาสวัดลานหอย
- พระครูพิศาลวิริยคุณ (สิงห์โต ติสฺโส) อดีตเจ้าอาวาสวัดบึงทองหลาง กทม. (พ.ศ. 2501-2547)
จังหวัดระยอง
ระยอง เป็นจังหวัดหนึ่งในภาคตะวันออกของประเทศไทย เป็นจังหวัดที่มีรายได้ประชากรต่อหัวสูงที่สุดในประเทศ และผลิตภัณฑ์รวมจังหวัดอยู่ในอันดับที่ 2 ของประเทศไทย เป็นเมืองท่องเที่ยวที่มีแหล่งท่องเที่ยวที่มีชื่อเสียงมากมาย และเป็นเมืองที่มีความสำคัญทางเศรษฐกิจเป็นอย่างมาก ทั้งทางด้านอุตสาหกรรม การท่องเที่ยว และการเกษตรกรรม
ชื่อ
คำว่าระยองเพี้ยนมาจาก "ราย็อง" เป็นภาษาชอง อาจมีความหมายสองอย่าง คือ เขตแดน หรือ ไม้ประดู่ นอกจากนี้ชื่อสถานที่ในจังหวัดระยองยังมีที่มาจากภาษาชอง เช่นคำว่า เพ, ชะเมา, แกลง
มีการกล่าวอ้างว่าแต่เดิมมีหญิงชราชื่อว่า "ยายยอง" เป็นผู้มาตั้งหลักฐานประกอบอาชีพทำไร่ในแถบนี้ก่อนผู้ใด จึงเรียกบริเวณแถบนี้ว่า "ไร่ยายยอง"” ต่อมาภาษาพูดเพี้ยนไปจนกลายเป็น "ระยอง" อีกข้อสันนิษฐานคือ "ระยอง" มาจาก "แร่นอง" เพี้ยนเป็น "ระนอง" ก่อนที่จะมาเป็น "ระยอง" เพราะเป็นแหล่งพบทรัพยากรแร่ธรรมชาติเป็นอันมาก
สมัยขอม
มีข้อสันนิษฐานที่พอเชื่อได้ว่าระยองน่าจะเป็นเมืองที่สร้างขึ้นในสมัยขอม ประมาณ พ.ศ. 1500 ซึ่งเป็นสมัยที่ขอมมีอิทธิพลในดินแดนสุวรรณภูมิ มีเมืองนครธมเป็นราชธานี สร้างเมืองนครพนมเป็นเมืองหน้าด่านแรก เมืองพิมายเป็นเมืองอุปราชและได้สถาปนาเมืองลพบุรีขึ้นเป็นเมืองสำคัญ ส่วนทางด้านทิศตะวันตกเฉียงใต้ของนครธม มีเมืองจันทบูรหรือจันทบุรีในปัจจุบัน เป็นเมืองหน้าด่านเมืองแรก จึงพออนุมานได้ว่าขอมเป็นผู้สร้างเมืองระยอง แต่ไมปรากฏแน่ชัดว่าสร้างสมัยใด
ด้านหลักฐานทางโบราณคดี พบซากหินสลักรูปต่าง ๆ ที่บ้านดอน บ้านหนองเต่า ตำบลเชิงเนิน คูค่ายและซากศิลาแลงบ้านคลองยายล้ำ ตำบลบ้านค่าย อำเภอบ้านค่าย ซึ่งมีการก่อสร้างแบบขอม ชุมชนที่เก่าที่สุดเท่าที่พบคือ ชุมชมวัดบ้านค่าย เป็นชุมชนคนจีนซึ่งพัฒนาขึ้นมาหลัง พ.ศ. 1700
สมัยกรุงศรีอยุธยา
ระยองเริ่มมีชื่อปรากฏในอัยการตำแหน่งนายทหารหัวเมือง เมื่อปี พ.ศ. 1998 ในสมัยสมเด็จพระบรมไตรโลกนาถ ระบุเมืองระยองเป็นหัวเมืองชั้นตรี มีเจ้าเมืองตำแหน่งออกพระราชภักดีสงคราม
และยังปรากฏชื่อในพงศาวดารเมื่อ พ.ศ. 2113 ในสมัยสมเด็จพระมหาธรรมราชาธิราชแห่งกรุงศรีอยุธยา พระยาละแวกเจ้าเมืองเขมรได้บุกรุกเข้ามาดินแดนไทยแถบหัวเมืองชายทะเลด้านตะวันออก แต่ไม่สามารถยึดหัวเมืองได้ จึงกวาดต้อนผู้คนไปยังเขมรรวมถึงชาวเมืองระยองด้วยที่ถูกกวาดต้อนไปไม่น้อย
ในช่วงใกล้เสียกรุงศรีอยุธยาครั้งที่ 2 พระยาวชิรปราการหรือพระเจ้าตากสิน แม่ทัพคนสำคัญของกรุงศรีอยุธยา ซึ่งถูกเกณฑ์ให้มารักษากรุงขณะที่ถูกพม่าล้อมระหว่าง พ.ศ. 2306–2310 จนราวเดือนยี่ ท่านได้พิจารณาเห็นแล้วว่ากรุงศรีอยุธยาคงเสียแก่พม่าเป็นแน่แท้ จึงได้รวบรวมพรรคพวกประมาณ 500 คน ออกไปตั้งหลักที่วัดพิชัย แล้วยกทัพมุ่งไปทางตะวันออก พระเจ้าตากได้พักแรมอยู่ที่วัดลุ่มมหาชัยชุมพล สองคืน จึงได้ตั้งค่ายที่บริเวณนี้ จากนั้นจึงได้ยึดเมืองระยองแล้วโปรดให้พักไพร่พลอยู่ในเมือง 7–8 วัน แล้วจึงเสด็จต่อไปจันทบุรีเพื่อยึดที่ตั้งมั่นต่อไป ก่อนกู้อิสรภาพของชาติคืนจากพม่าต่อไป
สมัยรัตนโกสินทร์
ในสมัยรัตนโกสินทร์ตอนต้น เมืองมีฐานะเป็นหัวเมืองชั้นจัตวา เป็นหัวเมืองชั้นนอก ขึ้นสังกัดกับกรมท่า หัวเมืองชั้นนอกที่ขึ้นสังกัดกรมท่าในครั้งนั้นมีสามเมืองคือ เมืองระยอง เมืองจันทบูร และเมืองตราด โดยเมื่อปี พ.ศ. 2449 เมืองระยองขึ้นกับมณฑลจันทบุรี จากนั้นเมื่อ พ.ศ. 2451 ได้โอนอำเภอเมืองแกลงจากเมืองจันทบุรีมาขึ้นกับเมืองระยอง
เทศบาลนคร
มีเทศบาลนคร 1 แห่ง คือ
เทศบาลเมืองและเทศบาลตำบล
มีเทศบาลเมือง 2 แห่ง และเทศบาลตำบล 27 แห่ง คือ
ประชากร
จากสถิติทางการทะเบียนในจังหวัดระยอง พ.ศ. 2561 พบว่าจังหวัดระยอง มีประชากรทั้งสิ้น 723,316 คน ชาย 355,539 คน ร้อยละ 49.15 หญิง 367,777 คน ร้อยละ 50.85 ในด้านแรงงานมีประชากรภาคแรงงาน เมื่อสิ้นไตรมาสที่ 2 ของปี พ.ศ. 2562 รวมทั้งสิ้นจำนวน 585,316 คน จำแนกเป็น 2 ประเภท ได้แก่ แรงงานในภาคเกษตร และแรงงานนอกภาคเกษตร ซึ่งแบ่งเป็น แรงงานในภาคเกษตร 112,471 คน ร้อยละ 19.22 และแรงงานนอกภาคเกษตร 472,845 คน ร้อยละ 80.78
แอลพิสพีนิเน
แอลพิสไกรเอเอ็ดพีนิเน/อัลเปสไกรไยเอ็ดปอยนีไน (อังกฤษและAlpes Graiae et Poeninae) ในเวลาต่อมารู้จักกันในชื่อ อัลเปสอัตเตรตเตียไนเอ็ดวัลลิสปอยนีนา (Alpes Atrectianae et Vallis Poenina) เป็นจังหวัดขนาดเล็กของจักรวรรดิโรมัน แอลพิสพีนิเนเป็นหนึ่งในสามจังหวัดทางตะวันตกของเทือกเขาแอลป์ระหว่างกอลกับอิตาลี ประกอบด้วยบริเวณแคว้นวัลเลดาออสตาของอิตาลีและรัฐวาเลของสวิตเซอร์แลนด์ในปัจจุบัน ชนเผ่ากลุ่มที่มีอำนาจที่สุดในบริเวณนี้คือซาลัสซี ดินแดนของซาลัสซีถูกผนวกโดยจักรพรรดิเอากุสตุสในปี 15 ก่อนคริสต์ศักราช เมืองสำคัญที่สุดของจังหวัดคือเอากุสตาไปรโตเรียซาลัสโซรุม (Augusta Praetoria Salassorum) หรืออาออสตาในปัจจุบัน
ชื่อ "ปอยนีนุส" (Poeninus) คล้ายคลึงกับคำว่า "ปอยนุส" (Poenus ในภาษาละตินหมายถึงชาวเมืองคาร์เทจ) ทำให้นักเขียนชาวโรมันอนุมานกันว่าขุนพลคาร์เทจฮันนิบาลเดินทัพข้ามบริเวณนี้ของเทือกเขาแอลป์ในการเดินทัพครั้งสำคัญในปี 218 ก่อนคริสต์ศักราชโดยอาจจะใช้ช่องเขาเซนต์เบอร์นาร์ดใหญ่หรือช่องเขาเซนต์เบอร์นาร์ดเล็ก แต่นักประวัติศาสตร์โรมันตีตุส ลีวีอุสให้คำอธิบายว่าอันที่จริงแล้วคำว่าปอยนีนุสเพี้ยนมาจากคำว่า "เปนนีนุส" (Penninus) ซึ่งเป็นพระนามของเทพเจ้าที่ชนพื้นเมืองสักการะ ลีวีอุสกล่าวต่อไปว่าเป็นสิ่งที่ยากที่จะเป็นไปได้ที่ฮันนิบาลจะข้ามเทือกเขาในช่วงเวลานั้นเพราะเป็นช่วงเวลาที่เข้าถึงไม่ได้
นิวพอร์ต
นิวพอร์ต (Newport; Casnewydd) เป็นเมืองในเซาท์เวลส์ ของเวลส์ บนฝั่งแม่น้ำอัสก์ ตั้งอยู่ทางตะวันออกของเมืองคาร์ดิฟฟ์ราว 12 ไมล์ (19 กม.)
สะพานมอญ (กรุงเทพมหานคร)
สะพานมอญ เป็นสะพานข้ามคลองคูเมืองเดิม เชื่อมถนนเจริญกรุงในพื้นที่แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร
สะพานมอญเดิมเป็นสะพานช้าง (คือสะพานที่สร้างขึ้นอย่างมั่นคงแข็งแรงพอที่ช้างจะเดินข้ามได้) ซึ่งมีลักษณะเป็นสะพานไม้ข้ามคลองคูเมืองเดิมหลังวัดราชบพิธสถิตมหาสีมาราม บริเวณนี้เคยเป็นที่อยู่อาศัยของชาวมอญที่อพยพหนีภัยสงครามจากกรุงศรีอยุธยามาพร้อม ๆ กับชาวไทย ครั้งนั้นสมเด็จพระเจ้าตากสินมหาราชโปรดเกล้าฯ ให้ชาวมอญกลุ่มนี้ตั้งบ้านเรือนอยู่บริเวณคลองคูเมืองเดิมใกล้ป้อมวิชัยประสิทธิ์
ต่อมาพระยาศรีสหเทพ (ทองเพ็ง) เป็นผู้นำรวบรวมแรงงานชาวมอญ ซึ่งก็เป็นบรรดาญาติ ๆ และข้าทาสบริวารทั้งหลายที่อาศัยอยู่บริเวณนั้นสร้างสะพานข้ามคลองขึ้น จึงได้เรียกกันต่อมาว่า สะพานมอญ ในชั้นแรกสร้างด้วยไม้ธรรมดา ต่อมาเกิดเหตุเพลิงไหม้จึงได้มีการก่อสร้างใหม่ก่อด้วยอิฐถือปูนดังในยุคปัจจุบัน
ภายหลังทางการได้นำชื่อสะพานมาตั้งเป็นชื่อทางแยกบริเวณที่ถนนเจริญกรุงตัดกับถนนอัษฎางค์ ระหว่างถนนสนามไชยกับถนนบ้านหม้อ ติดกับคลองคูเมืองเดิม และอยู่ใกล้กับสวนสราญรมย์
สภาประชาคมฝรั่งเศส
สภาประชาคมฝรั่งเศส (Parlement de la Communauté française) เป็นสภานิติบัญญัติที่กำกับดูแลประชาคมฝรั่งเศสแห่งเบลเยียม ประกอบด้วยสมาชิกทั้งหมด 75 คนจากสภาวอลลูนยกเว้นสมาชิกผู้พูดภาษาเยอรมัน (ในปัจจุบันมี 2 คน) ซึ่งจะได้รับการแทนที่ด้วยสมาชิกผู้พูดภาษาฝรั่งเศสจากพรรคเดียวกัน และอีก 19 คนที่ได้รับการเลือกตั้งจากกลุ่มผู้พูดภาษาฝรั่งเศสในสภาแคว้นนครหลวงบรัสเซลส์ สมาชิกเหล่านี้มาจากการเลือกตั้งทุก 5 ปี
ประธานสภาประชาคมฝรั่งเศสคนปัจจุบันคือ รูว์ดี เดอม็อต สังกัดพรรคสังคมนิยม
ตั้งแต่ ค.ศ. 2011 เป็นต้นมา สภาประชาคมฝรั่งเศสใช้นามแทนในการสื่อสารว่า สภาสหพันธรัฐวอลโลนี-บรัสเซลส์ (Parlement de la Fédération Wallonie-Bruxelles)
บทบาทหน้าที่ด้านนิติบัญญัติ
สภาประชาคมฝรั่งเศสมีอำนาจหน้าที่ทางนิติบัญญัติในขอบเขตของประชาคมฝรั่งเศสแห่งเบลเยียมดังนี้
สุรทิน พิจารณ์
สุรทิน พิจารณ์ เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อ 2 สมัย ในปี 2562, 2566 และเป็นหัวหน้าพรรคประชาธิปไตยใหม่
ประวัติ
สุรทิน พิจารณ์ เกิดเมื่อวันที่ 2 มีนาคม พ.ศ. 2502 อาศัยอยู่ที่อำเภอลำลูกกา จังหวัดปทุมธานี จบการศึกษาด้านเศรษฐศาสตร์สหกรณ์ จากวิทยาลัยครูอุบลราชธานี
การทำงาน
ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 อีก 2 ครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ซึ่งเขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อทั้ง 2 ครั้ง
สุรทิน เคยลาออกจากตำแหน่งสมาชิกสภาผู้แทนราษฎรในปี 2565 เพื่อเปิดทางให้แพงศรี พิจารณ์ ได้เลื่อนมาดำรงตำแหน่งแทน
การจัดกำหนดการ (คอมพิวเตอร์)
ในคอมพิวเตอร์ การจัดกำหนดการ (scheduling) เป็นการมอบหมายงานให้กับทรัพยากรซึ่งทำงานให้เสร็จสมบูรณ์ โดยงานที่มอบหมายอาจเป็นส่วนย่อยการประมวลผลเสมือน เช่น เทร็ด กระบวนการ หรือข้อมูลสายงาน ซึ่งจะถูกนำไปจัดกำหนดการให้กับส่วนของทรัพยากรฮาร์ดแวร์ เช่น หน่วยประมวลผลกลาง หรือแผงวงจรส่วนขยาย
สนใบพาย
สนใบพาย เป็นสนในสกุล Podocarpus กระจายพันธุ์ในบรูไน, อินโดนีเซีย, มาเลเซีย, ปาปัวนิวกินี, ฟิลิปปินส์, สิงคโปร์, และไทย ลักษณะเป็นไม้ยืนต้นขนาดเล็กถึงขนาดกลาง สูง 4-8 เมตร ใบเป็นใบเดี่ยว ออกเรียงสลับรูปรีถึงรูปขอบขนานแกมรูปหอก กว้าง 0.4-0.5 เซนติเมตร ยาว 3-7 เซนติเมตร ดอกแยกเพศ แยกต้น ดอกเพศผู้สีเหลืองอ่อน ออกเป็นช่อแกนคล้ายหางกระรอกตามง่ามใบ เป็นกลุ่ม กลุ่มละ 3-5 ช่อ แต่ละช่อยาว 2-4.5 เซนติเมตร ดอกเพศเมียออกเดี่ยวตามง่ามใบ รังไข่ตั้งอยู่บนก้านส่วนที่บวม ผลกลมมนหรือเบี้ยว ขนาดกว้าง 7 มิลลิเมตร ยาว 9 มิลลิเมตร สนใบพายนิยมปลูกเป็นไม้ประดับ ลำต้นใช้ทำของใช้และใบอาจใช้รักษาโรคปวดข้อได้
มาร์ก นอฟเลอร์
มาร์ก นอฟเลอร์ โอบีอี (Mark Freuder Knopfler, เกิด 12 สิงหาคม ค.ศ. 1949) นักกีตาร์ นักร้อง นักแต่งเพลงและดนตรีประกอบภาพยนตร์ชาวอังกฤษ เป็นผู้ก่อตั้งวงดนตรีร็อก ไดร์ สเตรทส์ ร่วมกับเดวิด นอฟเลอร์ ผู้เป็นน้องชายในปี ค.ศ. 1977 หลังจากไดร์สเตรทส์ยุบวงในปี ค.ศ. 1995 มาร์ก นอฟเลอร์ยังคงเล่นดนตรีในฐานะศิลปินเดี่ยว และเป็นนักดนตรีรับเชิญให้กับผลงานของศิลปินอื่น เช่น บ็อบ ไดแลน ไบรอัน เฟอร์รี อีริก แคลปตัน เจฟฟ์ ฮีลีย์ จอห์น โฟเกอร์ทีย์ สตีลีย์ แดน และ เชท แอทกินส์
มาร์ก นอฟเลอร์ยังมีผลงานทำดนตรีประกอบภาพยนตร์จำนวนหลายเรื่อง ได้แก่  Local Hero (1983), Cal (1984), Last Exit to Brooklyn (1989), Metroland (1997), Wag the Dog (1997) และ The Princess Bride (1987)
ตำบลหัวเรือ (อำเภอเมืองอุบลราชธานี)
ปัจจุบันพื้นที่ตำบลหัวเรืออยู่ภายใต้การบริหารจัดการขององค์การบริหารส่วนตำบลหัวเรือทั้งตำบล